google/wiki40b huggingface dataset:
Tuhatjalgsed

Tuhatjalgsed (Diplopoda) on lülijalgsete loomade klass hulkjalgsete alamhõimkonnast. 
Tuhatjalgseil on paarselt liitunud kehalülide tõttu igal lülil kaks paari jalgu.
Tuhatjalgseid on umbes 10 000 liiki. 
Eestis elab ligi 30 liiki tuhatjalgseid.
Peipsi nõo allprovints

Peipsi nõo allprovints on ala, mis tekkis mandrijää kulutava tegevuse tagajärjel.
Peipsi nõo allprovintsi alla kuulub Ida-Eesti maastikuvaldkond, mis omakorda jagatakse kaheks – Alutaguse madaliku ja Peipsi rannikumadaliku – maastikurajooniks.
Jüri Eintalu

Jüri Eintalu (sündinud 8. aprillil 1962 Tallinnas) on eesti teadusfilosoof ja tõlkija. 
Ta töötas aastatel 2003–2004 Tartu Ülikoolis teadurina ja 2004–2008 Sisekaitseakadeemias dotsendina. 2018. aastal vahendas ta eesti keelde Robert Nozicku peateose "Anarhia, riik ja utoopia".

Haridus ja akadeemilised kraadid

Eintalu on lõpetanud Tallinna 1. Keskkooli ja 1990. aastal Tartu Ülikooli füüsika-keemiateaduskonna füüsika erialal. Aastatel 1991–1995 õppis ta Tartu ülikooli filosoofiateaduskonnas magistri- ja 1996–2001 doktoriõppes. Ta kaitses 1995. aastal 
teadusmagistri (Magister artium) kraadi filosoofias ja 2001. aastal doktorikraadi filosoofias (doktoritöö "The Problem of Induction: The Presuppositions Revisited" ('Induktsiooniprobleem: lähte-eelduste taasanalüüs'); juhendaja Rein Vihalemm). 
1998. aastal täiendas ta end Århusi Ülikooli filosoofia teaduskonnas ja 2000. aastal Budapestis Kesk-Euroopa Ülikoolis, kus ta läbis doktoriõppe abiprogrammi filosoofias.
Randlane (ajaleht)

Randlane oli Kirovi nimelise kalurikolhoosi ajaleht.
Ajalehe esimene number ilmus 9. oktoobril 1975.
Ajaleht ilmus regulaarsusega kaks korda kuus.
Ajalehe toimetajad olid Väino Nigumann (1975–1983) ja Linda Kangur (1983–1998). Peale Kirovi kalurikolhoosi erastamist jätkas Randlane viis aastat ASi Esmar häälekandjana.
Jaan Muri

Jaan Muri (14. juuni 1937 Veeriku küla – 14. veebruar 2014) oli eesti kooliõpetaja ja näitleja.
Ta sündis koolmeistri perekonnas. Ta lõpetas aastal 1955 Leisi Keskkooli ja aastal 1960 füüsika-matemaatika erialal Tallinna Pedagoogilise Instituudi.
Ta töötas aastatel 1960–1962 Kingissepas ja aastatel 1962–1965 Sõmeral kooliõpetajana. Lisaks mängis ta asjaarmastajana Saaremaa Rahvateatris. Aastast 1965 töötas ta kooliõpetajana Sindis. Aastatel 1965–1970 oli ta Lydia Koidula nimelise Pärnu Draamateatri teatri näitleja.
Ta on maetud Sindi vanale kalmistule.
2011. aasta Euroopa meistrivõistlused korvpallis

Esimene ring (Alagrupimängud)

Meeskonnad mängisid oma alagrupis kõikidega ühe mängu. Kolm parimat meeskonda pääsesid edasi vahegrupi mängudele. Kui meeskonnad jäid punktidega viiki, siis järjestati nad omavaheliste mängude korvide suhte järgi kui nad jäid ikkagi viiki, siis järjestati nad kõikides mängudes visatud korvide järgi.

Kohamängud

Kõik mängud peeti Kaunases, Žalgirio Arenal
Külliki Karu

Külliki Karu (aastani 1981 Külliki Kangro; sündinud 19. juunil 1954 Tartus) on eesti arstiteadlane ja kardioloog.
Ta lõpetas aastal 1972 Tartu 2. Keskkooli ja aastal 1978 Tartu Riikliku Ülikooli arstiteaduskonna, aastatel 1981–1985 oli arstiteaduskonna juures aspirantuuris; aastal 1986 kaitses tööga "Комплексная оценка приспособляемости сердечно-сосудистой системы к физической нагрузке у больных инфарктом миокарда методами тетраполярной грудной реографии и поликардиографии" meditsiinikandidaadi väitekirja.
Ta oli aastatel 1985–1988 Tartu Ülikooli Üld- ja molekulaarpatoloogia instituudi teadur, aastast 1988 on ta kardioloogiakliiniku assistent ja vanemassistent.
Ta on uurinud ägeda südameinfarktiga haigete südame ja veresoonkonna kohanemist füüsilise koormusega ning südame vasaku vatsakese kokkutõmbumise ja lõtvumise muutusi südame isheemiatõve korral. Tema uuringute tulemusi ja uurimismeetodeid on rakendatud kardioloogias.

Isiklikku

Tema abikaasa on majandusteadlane Jaak Karu. Tema isa oli matemaatik Gunnar Kangro, ema oli arst Hilja Kangro (1922–2001); arst on ka ta õde Anu. Vanaisa Fromhold Kangro (1881–1932) oli ehitusinsener ja ettevõtja.
Nicholas Liverpool

Nicholas Joseph Orville Liverpool (9. september 1934 – 1. juuni 2015) oli Dominica president 2. oktoobrist 2003 17. septembrini 2012.
Ta pidas pikka aega kohtuniku- ja advokaadiameteid. Aastatel 1993–1995 oli ta Ida-Kariibi Kohtu ülemkohtunik.
Mühlwald

Geograafia

2015. aasta 31. detsembri seisuga elas seal 1442 inimest ja valla pindala on 104,7 km².
Mühlwaldi vallas on frazioni (alljaotused, peamiselt külad ja asundused) Außermühlwald ja Lappach (Lappago).
Mühlwald külgneb järgmiste valdadega: Sand in Taufers, Kiens, Pfalzen, Finkenberg (Austrias), Gais, Terenten, Pfitsch, Ahrntal ja Vintl.

Keeleline jaotus

2001. aasta rahvaloenduse järgi kõneleb 98.90% rahvastikust esimese keelena saksa keelt, 0,90% itaalia keelt ja 0,21% ladiini keelt.
Kivitsõõr

Kivitsõõr oli 2004. aastal loodud rollimänguselts, kuhu kuulusid inimesed, kes soovisid edendada rollimängu Eestis.
Kivitsõõr avas Rartus noortekeskusena tegutseva rollimängukeskuse Urg. Keskus alustas tööd endises tuumavarjendis, kus varem oli tegutsenud ööklubi "Varjend". Seal korraldati larpe, kohtuti rolli-, laua- ning arvutimängude mängimiseks. Keskuses tegutsesid filmiklubi ja harrastusteater. Aastal 2005 valiti Urg Tartu parimaks noortekeskuseks.
Urg suleti aastal 2009 seoses varjendis niiskuse toel levima hakanud tervisele ohtliku hallitusega. Asenduseks leitud ajutised ruumid klubitegevuseks ei sobinud ning organisatsioon lõpetas varsti sisulise tegevuse. Aastal 2012 kustutati MTÜ registrist.
Rollimängukeskusest väljakasvanud entusiastide toel avati aastal 2011 Tartus Kivitsõõrist sõltumatu rollimängukeskus Nurg.
Okroška

Okroška (vene keeles окрошка) on vene köögist pärit külm kaljasupp, mille peamiseks komponendiks on köögivili. Tõenäoliselt pärineb supi nimetus sõnast крошить (peenestama).
Tõelises vene okroškas on kaht tüüpi köögivilju: mahedad – sobivad eelkõige keedetud kartul, porgand, värske kurk ning vürtsikad – sibulapealsed, till, peterselli-, selleri- või estragonilehed. Kui hulka segatakse ka külmi keeduliha- või kalatükke nimetatakse suppi vastavalt kas liha- või kalaokroškaks. 
Vedelikuna kasutatakse traditsioonilises okroškas leivakalja. Seda maitsestatakse kurgisoolveega või sinepi ja musta pipraga. Oluline koostisosa on ka keedumunad ning hapukoor, millega maitsestatakse okroška enne selle serveerimist.
Koduse okroška põhikomponent on enamasti keefir, lisatakse toorest kurki, sibulat, redist, keedetud kartulit ning vorsti.
Menominee maakond (Wisconsin)

Menominee maakond (Menominee County) on maakond USA-s Wisconsini osariigis. Geograafilised koordinaadid on 45°02' N, 88°70' W.
Maakonna halduskeskus on Keshena.
Maakonna pindala on 6138 km². Veepindala on 18 km².
Elanike arv oli 2010. aasta rahvaloenduse järgi 4232. Aastal 2000 oli elanike arv 4562.

Ajalugu

Menominee maakond moodustati 3. juulil 1961. aastal menomini indiaanlaste reservaadi osadest. Maakond sai nime põlisrahva menominide järgi.
Allergoloogia

Allergoloogia on arstiteaduse eriala, mis tegeleb allergia ja muu ülitundlikkuse põhjuste, sümptomite ja raviga.
Allergoloogia eriteadlane on allergoloog.
Davith Usuphašvili

Isiklikku

Tema abikaasa on Thinathin Hidašeli.
Heinrich Vestring noorem

Heinrich Vestring noorem (umbes 1603 Tallinn – 9. aprill 1643 Kose) oli Eesti vaimulik.
Tema isa oli Tallinna vaimulik Heinrich Vestring.
1627. aastal ordineeriti ta Kose koguduse pastoriks. 1639. aastal sai ta Järvamaa praostkonna praostiks.
Harimägi

Harimägi ehk Leenardi mägi (varasemas kirjanduses ka: Sankt Leonhardi mägi) on Otepää kõrgustiku lääneosas asuv mägi (täpsemalt küngas). Künka absoluutne kõrgus on 211 m, suhteline kõrgus umbes 50 m.
Mäe läänepoolset osa nimetatakse Kanepimäeks ja lõunapoolset osa Pedajamäeks.
Elvis in Concert

"Elvis in Concert" on telesaade kahest Elvis Presley kontserdist, mis toimusid 1977. aasta 19. juunil USA Nebraska osariigis Omahas ja 21. juunil Lõuna-Dakota osariigis Rapid Citys. Saade oli esimest korda eetris pärast laulja surma oktoobris 1977 telekanalil CBS.
Filmitud kaadrid annavad tunnistust Elvise väga halvast tervislikust seisundist. Ta paistab seal tursunud, tal on rääkimisega raskusi, kuid siiski võimas lauluhääl ja säilinud huumorimeel. Saate lõpetab Elvise isa Vernoni pöördumine fännide poole, mis filmiti pärast Elvis Presley surma.
Algselt oli plaanis filmida vaid esimene sõu Omahas, kuid kuna Elvis oli nii vormist väljas, võeti üles ka ülejärgmisel päeval Rapid Citys toimunud kontsert (20. juuni kontsert Cincinnatis jäi tehnilistel põhjustel filmimata).
Proosula

Proosula (ladina keeles prosula, deminutiiv sõnast prosa 'tekst') on keskaja muusikas kasutatud troobitüüp, mille puhul uut muusikalist materjali ei lisandu, lisatakse vaid tekst. Näide sellest on uue teksti loomine melismi meloodiale gregooriuse laulus.

Sõnavara

Sama tähendust võivad kanda keskaegsetes tekstides ka sõnad prosa (mis tähendab ka sekventsilaadselt muusikaosa kordavat tekstilist laiendust või siis sekventsi ennast), verba ja versus (mis võib tähendada ka nii uut muusikalist materjali kui ka uut teksti sisaldavat troopi, samuti psalmi üht rida). Keskajal puudus taotluslik ühtsus terminites, nimetus võis varieeruda vastavalt sellele, millise laulu juurde troop oli loodud.

Vorm

Proosula loodi sageli rangelt süllaabilises stiilis, nii et igale noodile melismis vastas üks silp. Reeglina jälgis troobi looja hoolikalt gregooriuse meloodia joonist, fraseerimist ja artikulatsiooni, et prosula teksti fraasid sobiks meloodiafraasidega ja rõhulised silbid langeks sobivatele nootidele. Sõnade algused ja lõpud tekstis langevad sageli kokku melismi neumade algus- ja lõpunootidega.

Esinemine

Proosulaid on loodud nii missa kui officium'i laulude jaoks ja missa puhul nii ordinaariumi kui propriumi osades. Kõige tuntumad proosulad on Kyrie-troobid, näiteks Tuotilole omistatud "Kyrie, fons bonitatis...". Kuid 10. ja 11. sajandi käsikirjades tuleb Kyrie-troopidest märksa arvukamalt ette ofertooriumi versus'te, eriti aga alleluia'de melismidele kirjutatud proosulaid.
Muraste kool

Muraste kool on kool Harju maakonnas Harku vallas Muraste külas.
Murastes on kool tegutsenud alates 1919, kui Muraste mõisa hoones hakkas tegutsema kool ja lastekodu. Need asutused tegutsesid 1990. aastateni, mil need suleti. Muraste kool taasasutati 2014.
Koolimaja Murastes valmis 2014. aastal. Esimesel aastal tegutses majas Vääna Mõisakool, kuna nende koolimajas käis remont. Muraste Kool avati 2015.
Muraste kool avati 4-klassilise koolina. Hetkel on Muraste kool 6- klassiline, kuid kohalikud elanikud loodavad, et kool kasvab 9-klassiliseks.
Kooli direktor on Priit Jõe.
Koolis ei ole koolikella. Vahetunnid kestavad 10 minutit, söögivahetunnid  20 minutit ja õuevahetund 40 minutit. Lisaks söögivahetunnile saab süüa  ka näksivahetunnis.
Kooli tagahoovis on staadion, jalgpalliväravad ja rulapark. 2018. a valminud rulapark valmis tänu Muraste külaseltsile.
Meil on projektõpe viimasel kahel nädalal.
1967. aasta Tallinna džässifestival

1967. aasta Tallinna džässifestival (nimetatud ka Tallinn '67) oli Tallinnas 11. maist kuni 14. maini toimunud džässifestival. See jäi Tallinna džässifestivalide (algasid 1949) viimaseks festivaliks. Festivalil esines mitmeid välismaa-artiste ja esimest korda nende festivalide ajaloos ka USA džässikollektiiv Charles Lloyd Quartett. USA bändi esinemise tõttu keelati hilisemad festivalid ära, sest kardeti, et need kujutavad läänemaailma avaldusena ohtu Nõukogude Liidule.
Džässifestival avati 11. mail Kalevi spordihallis.
Jutta Matvei

Jutta Matvei (sündinud 25. aprillil 1925 Harjumaal Kose kihelkonnas Kuivajõe vallas Karla külas) on Eesti keraamik. 
Kuulub eesti keraamikute sõjajärgsesse põlvkonda.

Elulugu

Matvei kasvas üles Harjumaal. Ta lõpetas aastal 1938 Kuivajõe algkooli, aastal 1944 Tallinna Kõrgema Kodumajanduskooli ja 1946. aastal 9. töölisnoorte õhtukeskkooli. Samal aastal asus ta õppima Tallinna Riiklikku Tarbekunsti Instituuti, kuid lõpetas 1952. aastal ERKI keraamika eriala.
Aastatel 1951–1964 töötas Kunstitoodete Kombinaadi keraamikaateljees kunstilise juhinna. Aastatel 1964–1983 oli Eesti NSV Kultuuriministeeriumi ekspert ja kunstiosakonna juhataja.
Aastast 1957 on Eesti Kunstnike Liidu liige. Jutta Matvei on osalenud näitustel aastast 1951. On esinenud regulaarselt tarbekunstinäitustel nii kodu- kui ka välismaal. Aastast 1998 hakkas koguma materjali oma 2004. aastal ilmunud raamatu jaoks.

Isiklikku

Jutta Matvei isa oli Jaagup Matvei, kes tutvustas talle keraamika kunsti.

Looming

1984. aastal kirjutas kaks portreevisandit: "Rääkige meile armastusest, Orussaar" ja "Peeter Matz".

Liikmesus

Eesti Keraamikute Liidu ja Eesti Kunstnike Liidu liige.
Asveja

Floora ja fauna

Järve ümbritsevad enamasti männimetsad, kust võib leida Leedu ühe jämedama männi – umbes 350 aastat vana Purviniškių männi. Lehtpuudest kasvavad seal tammed ja kased. Asveja järv on väga selge veega ja seal elab enam kui 14 liiki kala. Nendest arvukaimad on karpkala, koger, roosärg, särg, haug, ahven, viidikas, latikas, linask, tursk, kiisk, rääbis, säga, turb, tint, luts ja angerjas.
Piiratud juurdepääs järvele on suurendanud sealset loomastikurikkust, nii on sageli võimalik jälgida järves ujuvaid hirvi ja põtru, põlismetsas metssigu ja metskitsi, rääkimata euroopa naaritsatest, minkidest, kobrastest ja nirkidest. Linnusõpradel on õnnestunud seal vaadelda luikesid ja juba kolmandat aastat järjest haruldasi must-toonekurgesid.
Paul Oras

Paul Oras (22. aprill 1897 Tallinn – 8. juuli 1943 Moskva) oli eesti päritolu Nõukogude sõjaväelane (1. järgu sõjaväeinsener, vastab Eesti kaitseväe kolonelile), diplomaat.
Ta osales Vene kodusõjas. Töötas ka Nõukogude Venemaa teenistuses diplomaadi ja sõjaväeluurajana. Aitas organiseerida Eestis kommunistide 1. detsembri mässu ja hiljem Hispaania kodusõjas punast laevastikku.
Langes 1939. aastal põlu alla ja suri 1943. aastal stalinlike repressioonide ohvrina.

Isiklikku

Tema isa oli Tallinna linnavolinik Jüri Oras ja isa vennapoeg (lellepoeg) oli tõlkija ja kirjandusteadlane Ants Oras.
Bernard Velhac

Hukkumine

Bernard Velhac tegi kaastööd satiirilisele nädalakirjale Charlie Hebdo, mis oli avaldanud 2012. aastal pilapilte islamiusu prohvet Muḩammadi kohta ja sattunud Al-Qā‘idah "musta nimekirja".
2015. aasta 7. jaanuari ennelõunal ründasid ajakirja toimetust kaks maskides meest, kes olid relvastatud Kalašnikovi automaatide, püssi ja granaadiheitjaga. Fraasi Allāhu Akbar hüüdnud terroristide kümne ohvri seas olid veel Cabu, Honoré, Charb, Bernard Maris ja Georges Wolinski.
Stephen Crabb

Stephen Crabb (sündinud 20. jaanuaril 1973 Invernessis) on Suurbritannia poliitik (Konservatiivne Partei). Ta oli aastatel 2014–2016 Suurbritannia Walesi asjade minister (nii Cameroni esimeses kui ka teises valitsuses). 2016. aasta märtsist juulini oli ta töö- ja pensioniminister.
Ta sündis aastal 1973 Invernessis Šotimaal, kuid aastast 1981 elas ema ja kahe vennaga Haverfordwestis Pembrokeshire'i krahvkonnas Walesis. Haverfordwestis lõpetas ta keskkooli. Aastal 1995 lõpetas ta Bristoli Ülikooli, kus ta õppis politoloogiat. Ta on õppinud ka London Business Schoolis.

Isiklikku

Ta on abielus prantslanna Béatrice Monnier'ga ning ta on kahe lapse isa.
Tarastamine

Tarastamine (inglise keeles: enclosure) on Inglismaal hiliskeskajal ja varauusajal tööstusrevolutsiooni ajal toimunud protsess, mille käigus suur hulk külakogukondade ühiskasutuses olnud põllumaad muudeti suurmaaomanike eraomandisse kuuluvaks ning taradega piiratud lambakarjamaadeks, mistõttu seni põllumajandusega elatist teeninud maapiirkondade elanikud olid sunnitud vahetama elukutset ja kolima linnadesse, kus asusid palgatöölistena tööle manufaktuurides ja tehastes. Paljud endised ühismaa kasutajad seevastu kaotasid mitte ainult maa, vaid ka elamu ja said hulkuriteks ja pauperiteks.
Üllissaare nina

Üllissaare nina (ka Üllisaare nina) on neem (maanina) Saare maakonnas Muhu vallas.
Neeme koordinaadid on 58° 32′ N, 23° 20′ E.
Viljandi maakond

Kohalikud omavalitsused

Enne Eesti omavalitsuste haldusreformi 2017. aastal oli Viljandi maakonnas  12 omavalitsusüksust. Neist kolm olid linnad: Mõisaküla, Viljandi ja Võhma. Ülejäänud omavalitsusüksused olid vallad: Abja vald, Halliste vald, Karksi vald, Kolga-Jaani vald, Kõo vald, Kõpu vald, Suure-Jaani vald, Tarvastu vald ja Viljandi vald.
Haldusreformi järel jäi maakonda neli omavalitsusüksust. Muutumatuna säilis Viljandi linn, selle kõrval asuvad maakonnas veel Mulgi vald, Viljandi vald ja Põhja-Sakala vald.

Demograafilised näitajad

Arvestuslikult seisuga 1. jaanuar 2009 oli Viljandi maakonnas 55 657 elanikku, kellest 46,69% mehed ja 53,31% naised. Sündimuse üldkordaja oli 9,29‰, suremuse üldkordaja 13,04‰ ja loomulik iive –3,76‰. 94,33% elanikest olid eestlased ja 3,33% venelased. Alaealisi (vanuses 0–14) oli 14,86%, tööealisi (vanuses 15–64) 66,76% ja pensioniealisi (65 ja vanemad) 18,37%. Töötuse määr oli 7,0%. Elanike tihedus oli 16,3 in/km².
Sambia kvatša

Sambia kvatša (inglise keeles kwacha; tähis ZK; ISO kood ZMW, varem ZMK) on Sambia rahaühik. See jaguneb sajaks ngwee'ks.
Rahaühiku nimi on pärit njandžakeelsest sõnast, mis tähendab koidikut. Ngwee tähendab 'kirgas'.
Kui Sambia 1964. aastal iseseisvus, võeti rahaühikuna käibele naelsterling. Aastal 1968 asendati see kvatšaga.
Aastal 2013 viidi läbi rahareform. Pärast seda on käibel rahatähed nominaalväärtusega 2, 5, 10, 20, 50 ja 100 kvatšat ning mündid 5, 10 ja 50 ngwee'd ning 1 kvatša.
Märtsis 2014 oli euro kurss umbes 8,22 kvatšat.
Els Roode

Els Roode (sündinud 23. juulil 1934 Tallinnas) on eesti kandlemängija ja muusikapedagoog.
Ta alustas kandlemängu õppimist 1949. aastal Tallinna Lastemuusikakooli rahvapilliklassis Eik Toivi juhendamisel. 1955. aastal lõpetas ta Tallinna Muusikakooli kandle eriala. Ta jätkas kandleõpinguid Läti Riiklikus Konservatooriumis, mille lõpetas 1960. aastal.
Pärast Riiast naasmist alustas ta kandleõpetajana tööd Tallinna Lastemuusikakoolis. Els Roode on Eesti kromaatilise kandle koolkonna rajaja ja professionaalse kandleõpetuse alusepanija Eestis. Ta juhatas kandleansamblit Kukulind. Enamus hilisematest Tallinna Muusikakooli ja Eesti Muusika- ja Teatriakadeemia kandleõpetajatest on tema õpilased, nende hulgas Tuule Kann, Kristi Mühling, Malle Vihul, Hedi Viisma ja Ruth Kuhi.
Ta oli XIII ja XIV üldtantsupeo muusika üldjuht.
Veteli vald

Külad

Aho, Alaspää, Haapala, Haapasalo, Heikkilä, Haukilahti, Isokylä, Kainu (keskus), Kalliojärvi, Nykänen, Patana, Polso, Pulkkinen, Rytiniemi, Räyrinki, Sillanpää, Siponkoski, Torppa, Tunkkari, Yliveteli, Seppälänkylä
Žyličy

Ajalugu

Žyličyt on esimest korda kirjalikult mainitud XIV sajandil. XVI sajandil läks Žyličy Chodkiewiczite valdusesse. Seoses territoriaal-administratiivse reformiga hakkas asula kuuluma Minski vojevoodkonda ja Rečyca maakonda. Asula vahetas korduvalt omanikke, kuni aastal 1716 hakkas see kuuluma Sapiehadele. Sapiehade valdusesse jäi Žyličy kuni XIX sajandini. Aastal 1793 läks küla teisel Poola jagamisel Vene impeeriumi koosseisu.
XIX sajandi alguses said asula omanikuks Bułhakid, kelle valdusesse see jäi kuni Oktoobrirevolutsioonini. Nemad ehitasid sinna ka uue mõisasüdame (vana mõisa keskus asus Dobasnas).
Aastal 1919 läks Žyličy Valgevene NSV koosseisu, seal asutati kolhoos. Külast sai alevik, vanas mõisa peahoones hakkas tegutsema agronoomide kool, millest sai hiljem põllumajandustehnikum.
Ruskulova mõis

Ruskulova mõis (Ruskulovas muiža, ka Ruskulavas muiža) on endine mõis Lätis. Mõisasüda jääb Balvi piirkonda Tilža valda ja Kārsava piirkonda Salnava valda Ruskulava külla; seal viimases asub ka häärber. Poola keeles Ruskuli.
Ruskulova mõis kuulus XVIII sajandil Tolstoidele, alates XIX sajandi algusest aga Löwensternidele. Enne võõrandamist aastal 1920 oli mõisa pindala 15 949 hektarit. Peale aastat 1883, mil mõisnik kuulutas, et sinna elama asujad on kuus aastat rendist priid, kolis mõisa aladele elama palju Vidzemest ja Kuramaa kubermangust pärit luterlasi.
Mõisa peahoone põles aastal 1909 maha. Säilinud tootmishoonetest ehitati aastal 1980 metskonna jaoks kolm elumaja. Mõisa pargis on säilinud mõisale kuulunud vesiveski varemed.
Kaitseministeerium

Juhid ja struktuur

Ministeeriumi vastutusalas on kaitsevägi, Kaitseressursside Amet, Välisluureamet, Eesti Sõjamuuseum – kindral Laidoneri muuseum, Seli tervisekeskus ja Riigi Kaitseinvesteeringute Keskus.
Ministeeriumi struktuur on jaotatud kolmeks plokiks, mida vastavalt juhivad kaitsepoliitika asekantsler, kaitseplaneerimise asekantsler ning õigus- ja haldusküsimuste asekantsler.
Jaan Rummo

Jaan Rummo (3. september 1897 Nõmmküla, Kehtna vald, Harjumaa – 24. november 1960) oli eesti õpetaja ja kirjanik.
1920–1938 Westholmi gümnaasiumi õpetaja, 1937–1940 Riigi Ringhäälingu laste- ja kirjandussaadete toimetaja.

Isiklikku

Tema vend oli kirjanik Paul Rummo, poeg Vello Rummo oli teatrilavastaja ja -pedagoog.
Hotaru Yamaguchi

Koondisekarjäär

Jaapani jalgpallikoondises tegi Yamaguchi debüüdi 2013. aastal. Ta on kuulunud Jaapani koondisse 2014. ja 2018. aasta maailmameistrivõistlustel. Lisaks kuulus ta Jaapani võistkonda 2012. aasta suveolümpiamängudel, kus saavutati neljas koht.
Tuhu soo

Tuhu soo (ka Oidrema soo) on soo Läänemaa ja Pärnumaa piiril.
Tuhu sookaitseala pindalaga 2771 ha moodustati aastal 1981. Aastal 1999 laiendati endise sookaitseala piire ja kaitseala nimetati ümber Tuhu maastikukaitsealaks.
Tuhu soo on eriline kui suur madalsoo, ent selle servas on esindatud ka siirdesoo ja raba.
Soos on sootüüpe tutvustav matkarada (laudtee) ja varem oli ka vaatetorn.
Mahuühik

Mahuühik ehk ruumalaühik on mõõtühik, millega mõõdetakse mahtusid. Levinumaid mahuühikuid SI-süsteemis on kuupmeeter.
Erinimetusega SI mahuühik on liiter, millest saab moodustada osaühikuid, nt milliliiter (ml), ja kordühikuid, nt hektoliiter (hl).
Värska valla lipp

Värska valla lipp on Põlva maakonnas asunud endise Eesti haldusüksuse Värska valla lipp.
Lipp kinnitati Värska valla volikogus, kuid kinnitamata Riigikantselei poolt.

Lipu kirjeldus

Valla lipp on valgel kangas, mille neljas nurgas on punased kolmnurgad mõõtmetega 38x35,5x55 cm ning kanga keskosas on punase-rohelise-mustaga tikand, mis kujundab seto naiste peakateotsa suurendatud mustrit. Musta ääre kaugus lipu vasakust ja paremast servast on 50 cm ning alumisest ja ülemaisest servast 22 cm. Lipu normaalsuurus on 105x165 cm ning laiuse ja pikkuse suhe 7:11.

Põhjendus

Punane on eluvärv, roheline on looduse värv ja must on mulla värv. Tikand lipu keskel kujutab seto naiste peakateotsa suurendatud mustrit.
Hibiinid

Hibiinid (vene Хибины, saami Umbtekis, Umptek) on mäestik Põhja-Euroopas Koola poolsaarel. Venemaa Murmanski oblasti kõrgeim mäemassiiv jääb Imandra ja Umbjärve vahele ning hõlmab ligi 1300 ruutkilomeetrit.
Hibiinide kaks kõrgemat platood on 1201 m kõrgune Judõtšvomtšorr ja 1191 m kõrgune Tšasnatšorr. Mäesõlmes on veel kolm pea sama kõrget lava Kukisvumtšorr, Petrelius ja Putelitšorr ning Aleksandr Fersmani järgi nime saanud Fersmani mäetipp, mida kunagi ammu peeti kõrgeimaks.
Hibiinid on Venemaa kõige vanemad mäed: nad on juba miljard aastat mäed olnud. Kõige vanemad magmavoolud mäestikus on üle poolteise miljardi aasta vanad. Mäed on nii kaua kulunud, et nende tipud on muutunud lamedateks platoodeks. Seevastu mägede nõlvad on järsud, kohati kaetud liustikega.
Hibiinide kliima on laiuskraadi arvestades pehme. See tuleneb lähedusest Barentsi merele, mida soojendab Golfi hoovus. Polaaröö kestab umbes 4 nädalat. Madalrõhkkonnad ja õhurõhu järsud langused on sagedased. Virmalisi on näha septembrist kuni aprilli keskpaigani.
Suvi on lühike. Mägedes on öökülmavaba perioodi pikkus 60–80 päeva. Eelmägedes on periood, mil ööpäeva keskmine temperatuur on üle +10 °C, umbes 70 päeva pikk. Polaarpäev kestab mai lõpust juuli keskpaigani. Sademeid on suvel vähem.
Hibiinides valitseb arktiline tundra.
Mägede jalamil asuvad linnad Apatitõ ja Kirovsk.
Hibiinides leidub apatiiti.
Jakob Wilde

Jakob Wilde (ka Jacob Wilde; 1679 Bauska, Kuramaa - 21. aprill 1755 Stockholm) oli Eesti tegutsenud Rootsi kroonik, õpetlane ja ametnik, Tartu Ülikooli rektor 1707. aastal.
Wilde oli ajaloo, retoorika, õigusteaduse ja kreeka keele professor, Holsteini riigisekretär ning kuninglik riigiajaloolane. Ta alustas ka Rootsi seaduste kogu publitseerimist.